Diari Oficial de la Generalitat Valenciana


Sumari del DOGV 10153, del 21-02-2025 (2025/3082)

RESOLUCIÓ de 19 de febrer de 2025, de la Direcció General de Treball, Cooperativisme i Seguretat Laboral, per la qual es concedixen ajudes previstes en el Decret 17/2025, de 4 de febrer, del Consell, pel qual s'aproven les bases reguladores de les ajudes urgents dirigides a les persones treballadores per compte d'altri amb suspensió del contracte de treball per un expedient de regulació temporal d'ocupació per força major a conseqüència de l'emergència causada per la dana a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10024

Data del DOGV
:   21-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/3082

CVE
:   ZHZF-Q-4116-1180

Data del document
:   19-02-2025

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * indústria diversa
    * ajuda a l'ocupació
    * ajuda a la indústria
    * suport econòmic
    * desastre natural

Vista la proposta de resolució de la Subdirecció General de Relacions Laborals i Cooperativisme, en la qual es fa constar que es complixen els requisits necessaris per a la concessió d’estes ajudes, després de l’anàlisi de la documentació rebuda del Servici Públic d’Ocupació Estatal (SEPE), i el seu processament informàtic per part de la Direcció General de Tecnologies de la Informació i les Comunicacions de la Generalitat Valenciana (DGTIC), es dicta la present resolució a la qual resulta aplicable els següents:

*Antecedents de fet*

Primer. En el DOGV núm. 10208, de 10 de febrer de 2025, es va publicar el Decret 17/2025, de 4 de febrer, del Consell, pel qual s’aproven les bases reguladores de les ajudes urgents dirigides a les persones treballadores per compte d’altri amb suspensió del contracte de treball per un expedient de regulació temporal d’ocupació per força major a conseqüència de l’emergència causada per la DANA a la Comunitat Valenciana.

Segon. Per Resolució de la Conselleria d’Hisenda i Economia, de 17 de febrer de 2025, s’autoritza una ampliació de crèdit, en virtut del qual es preveu en l’article 48 de la Llei 1/2015, i en l’article 22.1.o de la Llei 8/2023, de pressupostos de la Generalitat per a l’exercici 2024, en l’annex de subvencions i transferència corrents del programa 315A00, Condicions de Treball i Administració de les Relacions Laborals, de la Conselleria d’Educació, Cultura, Universitats i Ocupació, per import de 69.041.663 euros, ampliació que permet la inclusió d’una línia de concessió directa 168.1.C (expedient 00.010/25), amb codi S1966.

Tercer. Després de l’aportació de les dades pel SEPE, amb la relació de persones físiques que complixen els requisits i les condicions establits en l’article 3 del Decret 17/2025, de 4 de febrer, del Consell, i després de l’alta dels expedients en l’aplicació corporativa de subvencions ESTER per la DGTIC, així com la comprovació de les dades personals identificatives i bancàries de les persones que poden relacionar-se econòmicament amb l’Administració de la Generalitat, la Subdirecció General de Relacions Laborals i Cooperativisme informa a favor que es procedisca a una primera concessió parcial d’estes ajudes en favor d’un total de 1.714 persones beneficiàries, per un import total de 617.040,00 euros.

Als anteriors antecedents de fet resulten aplicable els següents

*Fonaments de dret*

I. De conformitat amb el que es disposa en l’apartat 1 de l’article 6 de Decret 17/2025, de 4 de febrer, del Consell, pel qual s’aproven les bases reguladores de les ajudes urgents dirigides a les persones treballadores per compte d’altri amb suspensió del contracte de treball per un expedient de regulació temporal d’ocupació per força major a conseqüència de l’emergència causada per la DANA a la Comunitat Valenciana, correspon a la Direcció General de Treball, Cooperativisme i Seguretat Laboral resoldre la concessió de les ajudes regulades en el decret esmentat.

II. En els termes previstos en l’apartat 1 de l’article 13 del Decret 17/2025, estes ajudes són compatibles amb el mercat interior perquè no reunixen els requisits acumulatius exigits en l’article 107.1 del Tractat de funcionament de la Unió Europea, ja que les persones beneficiàries no són empreses productores de béns o prestadores de servicis en el mercat, sinó persones físiques subjectes a una relació laboral per compte d’altri. De conformitat amb l’apartat 2 d’este article, estes ajudes no requerixen notificació o comunicació a la Comissió Europea.

III. D’acord amb l’apartat 3 de l’article 4 del Decret 17/2025, la quantia de l’ajuda serà de 360 euros per persona beneficiària.

IV. Atenent el que s’establix en l’article 6 del Decret 17/2025, la concessió haurà de resoldre’s en el termini de tres mesos, a comptar de l’endemà de la publicació de les bases reguladores d’estes ajudes i d’acord amb la Resolució de 18 de febrer de 2025, de la Direcció General de Treball, Cooperativisme i Seguretat Laboral, per la qual es dicta la Instrucció núm. 1 sobre l’aplicació del Decret 17/2025, es dictaran resolucions de concessió parcials que determinaran el nombre total de persones beneficiàries i indicaran l’import total de l’ajuda per a cada concessió parcial.

Les resolucions parcials es publicaran en el *Diari Oficial de la Generalitat Valenciana*. La consulta de les persones beneficiàries podrà realitzar-se a través de l’enllaç disponible en la pàgina web de la Generalitat Valenciana, en l’apartat de «Ajudes, subvencions i beques», corresponent a l’Àrea de Treball de la Conselleria d’Educació, Cultura, Universitats i Ocupació:

<https://ceice.gva.es/va/web/dg-trabajo/convocatorias-2025>

V. De conformitat amb la disposició transitòria novena de la Llei 1/2015, de 6 de febrer, d’hisenda pública, del sector públic instrumental i de subvencions, estes ajudes es concedixen per raons d’interés públic, econòmic i social i, en conseqüència, davant de la necessitat d’adoptar mesures administratives i economicopressupostàries per a facilitar la resposta de la Generalitat a conseqüència de la DANA patida per la Comunitat Valenciana, i atesa l’excepcionalitat de la situació existent, l’elevat nombre de possibles persones beneficiàries i la seua condició de persones treballadores per compte d’altri, se’ls podrà reconéixer la condició de beneficiàries, encara que estes no estiguen al corrent en el compliment de les seues obligacions tributàries i davant de la Seguretat Social o tinguen la condició de subjectes deutors per resolució de procedència de reintegrament. Així mateix, resulta aplicable a estes ajudes el que es preveu en l’apartat 7 de l’article 30 de la Llei 38/2003, de 17 de novembre.

VI. En la tramitació d’este procediment s’ha tingut en compte, així mateix, tant el que es disposa en l’article 22, apartat 2, lletra c, de la Llei 38/2003, de 17 de novembre, general de subvencions, com el que establix l’article 168.1.C de la Llei 1/2015, de 6 de febrer, d’hisenda pública, del sector públic instrumental i de subvencions.

En conseqüència, en exercici de la competència atribuïda per l’article 6 del Decret 17/2025, de 4 de febrer, del Consell, pel qual s’aproven les bases reguladores de les ajudes urgents dirigides a les persones treballadores per compte d’altri amb suspensió del contracte de treball per un expedient de regulació temporal d’ocupació per força major a conseqüència de l’emergència causada per la DANA a la Comunitat Valenciana, i fent ús de les atribucions conferides per la legislació vigent,

RESOLC

*Primer*

Concedir a un total de 1.714 persones beneficiàries, incloses en la relació que es farà pública a través de l’enllaç disponible en la pàgina web de la Generalitat Valenciana, en l’apartat «Ajudes, subvencions i beques», corresponent a l’Àrea de Treball de la Conselleria d’Educació, Cultura, Universitats i Ocupació: <https://ceice.gva.es/va/web/dg-trabajo/convocatorias-2025>, una ajuda individual de 360 euros, amb càrrec a la línia de subvenció S1966 del capítol IV del programa 315A00 «Condicions de Treball i Administració de les Relacions Laborals», aplicació pressupostària  K750773350IL94417 G.315A00.48734 DN24000000, dels pressupostos de la Generalitat per al 2024, prorrogats fins a l’entrada en vigor dels pressupostos per a 2025, la qual cosa fa un import total de 617.040,00 euros.

*Segon*

Sobre la base d’esta concessió, s’autoritza el gasto, es disposa el crèdit, es reconeix l’obligació i es proposa el pagament d’este import a favor de les persones incloses en la relació esmentada.

*Tercer*

Ordenar el pagament de les ajudes, que es farà mitjançant una transferència al corresponent compte bancari de cada persona beneficiària, segons les dades que ha facilitat el Servici Públic d’Ocupació Estatal (SEPE).

*Quart*

Ordenar la publicació d’esta resolució en el *Diari Oficial de la Generalitat Valenciana*.

La consulta de les persones beneficiàries es podrà fer a través de l’enllaç disponible en la pàgina web de la Generalitat Valenciana, en l’apartat «Ajudes, subvencions i beques», corresponent a l’Àrea de Treball de la Conselleria d’Educació, Cultura, Universitats i Ocupació:

<https://ceice.gva.es/va/web/dg-trabajo/convocatorias-2025>

Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos a comptar de l’endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d’acord amb el que s’establix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant d’este mateix òrgan en el termini d’un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques. Tot això sense perjuí que la persona interessada puga presentar qualsevol altre recurs que considere pertinent.

  

València, 19 de febrer de 2025

(p. d. Decret 17/2025; DOGV 10503, 10.02.2025)

Andrés Lluch Figueres

Director general